tomron87/hebrew-wikipedia-sentences-corpus huggingface dataset:
ב-11 ביולי 2021 הוציא כנר את הסינגל השלישי מתוך האלבום, "נשלים את הכל".
ב-18 בינואר 2022 הוציא את הסינגל הרביעי מתוך האלבום, "מים עמוקים".
ב-13 בפברואר הוציא את הסינגל החמישי מהאלבום, "דומה לך", שכתב והלחין לי בירן.
ב-27 בפברואר הוציא את הסינגל השישי מתוך האלבום, "בנקודה שבה נגמר האור", שיתוף פעולה עם טליסמאן.
את השיר כתבו טליסמאן ופאר טסי.
ב-27 במרץ הוציא את הסינגל "נשרף העולם".
ב-10 באפריל הוציא כנר את האלבום, באירוע השקה שהתקיים בסמוך לאזור בו ביצע מחבל פיגוע ירי בדיזנגוף, שגרם למותם של שלושה צעירים.
מתוך כבוד למשפחות ההרוגים והפצועים, הלהיטים מהאלבום בוצעו בגרסאות אקוסטיות במהלך אירוע ההשקה.
רסול ריקרדו אלייז'ה יוג'ין דיאז , הידועה גם בשם הבמה סול-גוט-היטס (SoolGotHits), היא פזמונאית ומפיקה מוזיקלית אמריקאית, הידועה בתור הכותבת והמפיקה של "Drunk in Love" מאת הזמרת-יוצרת האמריקאית ביונסה משנת 2013.
בשנת 2015 זכתה בפרס גראמי הראשון שלה, בקטגוריית "שיר ה-R&B הטוב ביותר".
היא זכתה בשלושה פרסי BMI.
בשנת 2012 עבדה עם הראפר ליל ויין על "No Worries".
בשנה שלאחר מכן עבדה עם נלי, B.o.B, פיוצ'ר, 2 צ'יינז, ג'יי-זי וביונסה.
עם האחרונה עבדה על הלהיט הבין-לאומי "Drunk in Love", שדורג במקום השני במצעד הבילבורד הוט 100, וזכתה בפרס גראמי בקטגוריית "שיר ה-R&B הטוב ביותר".
בשנת 2014 עבדה עם טינשיי, טייאנה טיילור, ויז קאליפה וניקי מינאז'.
בשנת 2015 עבדה עם טייגה בלבד, על שירו "".
בשנת 2016 עבדה עם פיוצ'ר על "All Right" ובהמשך עם יו גוטי.
במהלך הוצאת האלבום Queen של ניקי מינאז' השתתפה דיאז בעבודה על "LLC" ו-"Miami".
בשנת 2018 עבדה על "Champagne Rosé" של הראפר קוואבו בהשתתפות הזמרת-יוצרת האמריקאית מדונה והראפרית קארדי בי.
בהמשך, עבדה עם גוצ'י מיין, 6ix9ine, סקי מאסק דה סלאמפ גאד, קורדאה, YG, פולו ג'י, א בוגי ויט דה הודי, מיגוס ודון טוליבר.
בקנטונים הפרוטסטנטיים, האוכלוסייה הכפרית אכפה חוקות קנטוניות ליברליות, בחלקן בצעדות מזוינות על הערים.
זה הביא לתגובת נגד שמרנית בקנטונים הקתולים בשנות ה-30 של המאה ה-19, והעלתה את הסכסוך עד כדי מלחמת אזרחים עד 1847.
כאשר נפילתו של נפוליאון נראתה קרובה, חוק הגישור הושעה בסוף דצמבר 1813, ודיונים ארוכים על חוקות עתידיות החלו בכל הקנטונים של שווייץ.
הטאגזאצונג (התכנסות של צירים מכל תשעה עשר הקנטונים) שהתקיימה בין ה-6 באפריל 1814 ל-31 באוגוסט 1815, מה שנקרא "הדיאט הארוך", התכנס בציריך כדי להחליף את החוקה.
הדיאט נותר סגור עד ה-12 בספטמבר, אז הועלו ואלה, נשאטל וז'נבה לחברות מלאות בקונפדרציה.
זה הגדיל את מספר הקנטונים ל-22. אולם הדיאט התקדם מעט עד לקונגרס וינה.
בנוסף, דה לה הארפ וחברו אנרי מונוד לחצו על הקיסר אלכסנדר, אשר בתורו שכנע את מעצמות הברית האחרות המתנגדות לנפוליאון להכיר בעצמאות וו וארגאו, למרות ניסיונותיו של ברן להשיב אותן כקרקעות כפופת.
ראשית, הם קראו להתאים בדרכי שלום את החוקות על-ידי התאמת אופן הקצאת המושבים בבתי המחוקקים המקומיים וב-Tagsatzung.
בפרט, הם התנגדו למה שהם ראו כייצוג היתר של הבירה הקנטונלית בממשלה.
העצרת הראשונה נערכה ליד ויינפלדן בתורגאו באוקטובר ובנובמבר 1830. לאחר מכן, בנובמבר, פגישות בוולנשוויל, ארגאו ולאחר מכן בסורסי, לוצרן ולבסוף באוסטרטאג ליד אוסטר בציריך.
הנאומים והמאמרים המדווחים על האסיפות זכו לתפוצה רחבה והפכו פופולריים מאוד.
ההמונים התנהגו בדרך כלל למופת ובצורה מסודרת.
למשל, בווהלנשוויל דווח כי הם נפגשו "ביחס שקט באופן בלתי צפוי עם הגינות וסדר מושלם".
אפילו בארגאו וסנט גאלן, שם צעדו ההמון ברחובות אראו (Freiämtersturm) וסנט גאלן, צעדת המחאה הייתה שלווה.
בעקבות האסיפות והצעדות, ממשלות קנטונליות נכנעו במהירות לדרישות האספות ותיקנו את חוקותיהן.
ה"רסטורציה" גרמה לכך שהפטריציאטה והערים החופשיות החזירו לעצמן הרבה מכוחן הקודם, על חשבון הכוח של האוכלוסייה הכפרית, והביאו למרידות וסכסוכים אלימים כמו ה־Züriputsch של 1839. עם זאת, נשמרו כמה הישגים רפובליקנים, כמו ביטול הטריטוריות הכפופות, שימור ארגאו ותורגאו כקנטונים עצמאיים והבטחת שוויון זכויות פוליטיות של כל אזרחי (גברים) הקנטון.
בבזל, הסכסוך הביא לפיצול של העיר בזל ומדינת בזל ב-1833. באופן דומה, קנטון אוסרשווייץ נפרד באופן זמני מקנטון שווייץ ב-1831, אך אוחד מחדש עם שווייץ ב-1833 לאחר עריכת חוקה שוויונית.
מאז 1830 הכוחות הדמוקרטיים היו בעלייה.
המפלגה הדמוקרטית הרדיקלית של שווייץ גילמה את הכוחות הדמוקרטיים הללו.
הדרישות לחוקה פדרלית חדשה עם מערכת יחסים הדוקה יותר בין הקנטונים השונים וזכויות לאזרחים הפרטיים עלו מהמפלגה הרדיקלית של שווייץ ומקבוצות ליברליות כמו הקבוצה שכינתה את עצמה La Jeune Suisse (שווייץ הצעירה).
ואכן, המפלגה הרדיקלית הקימה מלכתחילה את הקבוצה שנקראת שווייץ הצעירה במטרה לעורר תמיכה ליברלית ברעיונות אלה בכל הקנטונים של שווייץ.
הדרישות המרכזיות של הקבוצות הליברליות כמו שווייץ הצעירה, היו לביטול הצנזורה, הפרדת כנסייה ומדינה, ריבונות עממית ודמוקרטיה ייצוגית.
כמו כן נכללו דרישות למערכת אחידה של מטבעות.
רפורמות אלו, במיוחד הרפורמות הכלכליות, יחזקו את המסחר, התעשייה והבנקאות בתוך שווייץ.
עם זאת, הרפורמות המוניטריות היו הרפורמות שהתנגדו להן ביותר.
ההתנגדות לדרישות הכלכליות הללו הפכה למסווה ברטוריקה דתית.
חברי המפלגה הרדיקלית ושווייץ הצעירה הותקפו על ידי הישועים ככופרים.
בסכסוך פוליטי זה, המפלגה השמרנית הימנית המייצגת את הפטריציאטה התמודדה מול "המפלגה הרדיקלית" השמאלנית "החשיבה החופשית", קודמתה של המפלגה הדמוקרטית החופשית של שווייץ כיום.
כשהרדיקלים עלו לשלטון במהלך שנות ה-30 של המאה ה-19, הם הטילו הגבלות על הכנסייה הקתולית בארגאו ב-1841. לוצרן כנקמה החזירה את הישועים כמורים בבתי ספר קנטונים.
בעקבות זאת ("השאלה הישועית") פלשו רדיקלים חמושים לקנטון, ה-Freischarenzüge של 1844 ו-1845, בראשות וילהלם סנל, חברי המועצה הפדרליים המאוחרים אולריך אוקסנביין ויקוב סטמפפלי.
השתתף גם גוטפריד קלר, אך הוא מעולם לא השתתף בלחימה.
הפלישה של 1845 הסתיימה באסון לפריישרלר, 35 מהם נהרגו.
הצד הרדיקלי חזר שוב לאמצעים פוליטיים, והישועים שוב גורשו בצו של ה־Tagsatzung הפדרלי ב-3 בספטמבר 1847 (צו שבוטל רק ב-1973).
הזונדרבונד הקתולי של 1845 קם כתגובה ל-Freischarenzüge.
בשל הפרת הסכמים הבין-קנטונליים, הוקם צבא הקונפדרציה.
כוחות הקונפדרציה פלשו לשטח הזונדרבונד בנובמבר 1847, ויזמו את מלחמת הזונדרבונד, אשר הודות למערכה המתחשבת של הגנרל גיום אנרי דופור הביאה לפחות ממאה אבדות בשני הצדדים.
לאחר הפסקת פעולות האיבה, הצד הקתולי היה המובס, שווייץ המודרנית הוקמה על ידי החוקה הפדרלית הראשונה.
רסטיסלב או רוסטיבלב או רסטיסלב הקדוש (בסלובקית וצ'כית: Rastislav או Rostislav, ביוונית: Ραστισλάβος) היה הדוכס השני של מורביה הגדולה (870-846).
אף על פי שהתחיל את שלטונו כבן חסות של לודוויג הגרמני, מלך פרנקיה המזרחית במהלך הזמן חיזק את שלטונו עד כדי כך שאחרי שנת 855 היה מסוגל להדוף את מתקפות חוזרות של הפרנקים
לפי בקשתו ב-863 שלח הקיסר הביזנטי מיכאל השלישי את האחים קונסטנטין (לימים קיריליוס) ומתודיוס למורביה והם תרגמו לסלאבית כנסייתית עתיקה את רוב ספרי הפולחן הנוצריים.
רסטיסלב הודח על ידי אחיינו סווטופלוק הראשון, שהסגיר אותו לידי הפרנקים.
ב-1994 הוכרז על ידי הכנסייה האורתודוקסית המזרחית לקדוש בשם רסטיסלב הקדוש.
רסלינג היא הוצאה לאור של ספרי עיון, המקדישה עצמה לקידום השיח התאורטי-ביקורתי בשדות האמנות, התרבות והחברה.
נכון לשנת 2023, פרסמה ההוצאה כ־1100 כותרים.
ההוצאה הוקמה בשנת 2000 על ידי עידן צבעוני ויצחק בנימיני והם גם בעלי ההוצאה ועורכיה הראשיים.
להוצאה ועדה אקדמית המפקחת על בחירת הכותרים לפרסום ועל טיב העריכה והתרגום.
חברי הוועדה הם אליעזר (אד) גרינשטיין, רות הכהן-פינצ'ובר וחנן חבר.
ההוצאה מפרסמת כ־40 ספרים בשנה, בשלוש סדרות עיקריות:
בסדרה מתפרסמים תרגומים לספרי עיון בתחומי מדעי הרוח והחברה.
ספרים רבים בסדרה הם מספרי היסוד של הפילוסופיה הפוסטמודרנית (כותבים כגון מישל פוקו, ז'אק דרידה, רולאן בארת) ושל הפסיכואנליזה (בעיקר זיגמונד פרויד וז'אק לאקאן).
בנוסף מתפרסמים בה כתביהם של גדולי הפילוסופים (אריסטו, קאנט, הגל ועוד) וספרי מחקר ועיון נוספים בתחומים הנזכרים.
נכון לאפריל 2020 יצאו בסדרה קרוב ל־300 כותרים.
מספר התרגומים הרב גורר לעיתים ביקורת על איכותם.
פֶטיש: סדרת מקור לביקורת התרבות.
בסדרה מתפרסמים לראשונה ספרים שנכתבו בעברית.
ביניהם ספרי מחקר בתחומי מדעי הרוח והחברה, כולל בלשנות, ספרות ואמנות, פילוסופיה ופסיכואנליזה, אנתרופולוגיה וסוציולוגיה, היסטוריה, תקשורת, מחשבה פוליטית, דת ומדעי היהדות ועוד.
רבים מספרי הסדרה מתאפיינים במתודות מחקר חדשות או בין־תחומיות.
בנוסף מתפרסמים בסדרה ספרי הגות מקוריים וספרים נוספים.
נכון לשנת 2020 ראו אור בסדרה זו למעלה מ־500 ספרים.
בסדרה רואים אור ספרי פרוזה.
הסדרה יחסית לא פעילה, ועד 2020 התפרסמו בה פחות מארבעים ספרים.
בשנת 2006 הושקה, בשיתוף בית הספר לעיצוב שנקר, סדרת ספרים בנושאי תרבות בשם תרבות חזותית.
עורכי הסדרה הם מיכה לוין, עודד היילברונר ולארי אברמסון.
בשנת 2014 השיקה רסלינג סדרת מקור לספרות ניסיונית בשם מעבדה בעריכת נעמה צאל.
בסדרה ראו אור שמונה ספרים (ביניהם 'רוגטקה' מאת תמר גטר וספר עלטה מאת עיגול שחור), והיא נסגרה עם פטירתה של צאל.
עד שנת 2021, פרסמה ההוצאה מעל אלף ספרי עיון וביקורת.
האמנה החברתית (2006) - תרגום חדש של ד"ר עידו בסוק לספרו של הפילוסוף ז'אן-ז'אק רוסו שיצא לראשונה לאור בשנת 1762.
הארכאולוגיה של הידע (2005) - תרגום לעברית של הספר משנת 1969 מאת הפילוסוף הצרפתי מישל פוקו.
(2008) - ספר עיון שכתב שלמה זנד שמתמודד עם מסורת ההיסטוריוגרפיה הפרוטו-לאומית והלאומית שהעלתה על נס את קיומו של עם יהודי מאז יציאת מצרים.
החיים בוורוד (2008) -ספר העיון הראשון שיצא לאור בעברית, בנושא תהליך גיבוש הנטייה המינית ההומו-לסבית, מאת גיא שילה.
שעבוד האישה (2009) - תרגום של שונמית ליפשיץ לספרו של הפילוסוף ג'ון סטיוארט מיל שיצא לראשונה לאור בשנת 1869.
קיצור תולדות יהוה (2017) - ספר מאת חוקר המקרא וההיסטוריון ד"ר יגאל בן-נון המפרט את דרך התהוותן של ממלכות ישראל ויהודה עד לתקופה הפרסית, ההלנית והרומית.
במהלך תיאור זה מתעכב הספר על דרך התהוותם של הטקסטים המקראיים ועל העריכות שבוצעו בהם.
הספר מסתמך על מחקרים אחרונים בתחום ההיסטורי, הספרותי, הפילולוגי, האפיגרפי, הארכאולוגי ועל תרבויות האזור שהשפיעו על שתי הממלכות.
רסס מבוקר (ריסו"מ), הוא תוספת שנהוג להוסיף לראשים קרביים או למטעני חבלה על מנת להגביר את אפקט הנזק, את טווח הפגיעה ואת כמות הנפגעים בעת הפיצוץ.
הרסס מיועד בעיקר על מנת לשפר את קטלניות הנשק כנגד בני אדם.
רסס מבוקר עשוי להופיע במספר צורות, כגון גולות מתכת, קוביות מתכת, חצונים (חצים קטנים) חדים, פיסות פלדה קצוצות, או, לחליפין, במטעני חבלה מאולתרים, הרסס מורכב לרוב ממסמרים, ברגים וחלקי מתכת מסוגים שונים.
רסלמניה הוא אירוע היאבקות מקצועית המאורגן על ידי ארגון ההיאבקות WWE ומתקיים פעם בשנה בחודשים מרץ או אפריל, ומוצע לצופים במסגרת "שלם וצפה" (PPV).
"רסלמניה", הקיים מאז שנת 1984, נחשב לאירוע הדגל של ה-WWE ומושך צופים רבים.
האירוע, פרי רעיונו של וינס מקמהן, יו"ר ה-WWE, משלב קרבות מבוימים, מופעי רוק והופעת אישים מפורסמים ומביא לשיא מספר קווי עלילה מקבילים של מאבק בין מתאבקים המוגדרים נבלים וכאלו המוגדרים גיבורים.
עם השנים הלך המופע והתרחק ממאבקי מתאבקים ולבש צורה של מופע מבוים בו כיכבו שחקנים שאימצו דמויות סטריאוטיפיות ומעוותי־צורה אחרים.
אירוע זה נחשב לרגע השיא של השנה בענף ההיאבקות המקצועית וב-WWE בפרט, ובו מככבים מיטב המתאבקים והשמות הגדולים של הארגון, המשתתפים בקרבות המרכזיים על האליפויות כאשר עלילות התוכנית מגיעות לשיאן באותו ערב.
בנוסף לכוכבי ההיאבקות, מתארחים מדי שנה ברסלמניה שחקנים, מוזיקאים וסלבריטאים מהשורה הראשונה כדי לקדם את המופע ולמשוך אליו כמה שיותר צופים ורוכשים בשיטת השלם וצפה.
הראשונים שלקחו חלק באירועים הללו היו סינדי לאופר ומיסטר טי, שגרמו להצלחה ולכניסת הרסלמניה למיינסטרים.
כוכב מופעי הרסלמניה בסוף שנות ה-80 של המאה ה-20 ותחילת שנות ה-90 היה המתאבק האלק הוגאן, שהשתתף ב-7 אירועים שם התמודד באופן קבוע על תואר האליפות העולמית של הארגון.
מתאבקים נוספים שכיכבו בסדרת האירועים לאורך השנים היו "מאצ'ו מן" רנדי סאבאג', שון מייקלס שלו הוצמד הכינוי "מר רסלמניה", דה רוק, סטיב אוסטין, טריפל H וג'ון סינה, שבשנים האחרונות הפכו למתאבקים הדומיננטיים ביותר ב-WWE והתמודדו פעמים רבות בקרבות המרכזיים של רסלמניה.
רסלמניה 1 נערכה ב-31 במרץ 1985 בניו יורק סיטי.
באירוע נערכו 9 קרבות ובהם קרב "באדי סלאם" בין אנדרה הענק ל"ביג" ג'ון סטאד כאשר אם "ביג" ג'ון סטאד מפסיד, אנדרה זוכה ב-15 אלף דולר, אבל אם אנדרה מפסיד, הוא נאלץ לפרוש.
קרב נוסף שהיה בין וונדי ריכטר לבין ליילאני קאי על אליפות הנשים.
לצידה של ריכטר, עמדה סינדי לאופר.
בסיום הקרב, ניצחה וונדי ריכטר וזכתה בתואר אליפות הנשים.
הקרב המרכזי של האירוע היה קרב זוגות בין אלוף ה-WWF, האלק הוגאן ומיסטר טי נגד "ראודי" רודי פייפר ו"מיסטר וונדרפול" פול אורנדורף.
בסיום הקרב, בוב אורטון, שהיה לצידם של פייפר ואורנדורף פגע בטעות באורנדורף וגרם לניצחונם של הוגאן ומיסטר טי.
רסלמניה 2 נערכה ב-7 באפריל 1986 בשלושה מקומות, ניו יורק, שיקגו ולוס אנג'לס.
באירוע נערכו 12 קרבות ובהם קרב אגרוף בין מיסטר טי לרודי פייפר.
במהלך הקרב, ביצע פייפר "באדי סלאם" על מיסטר טי ונפסל.
קרב נוסף שהיה הוא קרב הבאטל רויאל שכלל מתאבקים מה-WWF ושחקני ה-NFL.
בסיום הקרב, הדיח אנדרה הענק את ברט הארט וניצח בקרב.
קרב נוסף היה על תואר אליפות הזוגות בין הבריטיש בולדוגס לאלופים ברוטוס ביפקייק וגרג ולנטיין.
בסיום הקרב, ניצחו הבריטיש בולדוגס וזכו בתואר אליפות הזוגות.
הקרב המרכזי של האירוע היה קרב כלוב על אליפות ה-WWF בין האלוף, האלק הוגאן לבין קינג קונג באנדי.
בסיום הקרב, ביצע הוגאן את תרגיל הסיום שלו (הלג דרופ), יצא מהכלוב ושמר על התואר.
אחרי סיום הקרב, הוגאן הרביץ למנג'ר של באנדי, בובי הינן.
רסלמניה 3 נערכה ב-29 במרץ 1987 בדטרויט, מישיגן.
האירוע כלל לא פחות מ-93,173 צופים.
זהו שיא של כמות קהל בצפון אמריקה שהחזיק עד 2010. באירוע נערכו 12 קרבות וביניהם קרב על אליפות הבינבשתית בין האלוף, רנדי סאבאג' לריקי סטימבוט.
בסיום הקרב, ניצח סטימבוט וזכה בתואר.
קרב נוסף היה בין ההונקי טונק מן לג'ייק "הנחש" רוברטס, כאשר לצידו של ג'ייק ניצב הזמר אליס קופר.
בקרב ניצח ההונקי טונק מן.
הקרב המרכזי של האירוע היה על אליפות ה-WWF בין האלוף, האלק הוגאן לאנדרה הענק.
בסיום הקרב, הצליח הוגאן לבצע באדי סלאם על אנדרה וביצע עליו את תרגיל הסיום, הלג דרופ, ושמר על התואר.
רסלמניה 4 נערכה ב-27 במרץ 1988 באטלנטיק סיטי, ניו ג'רזי.
באירוע נערך טורניר כשהמנצח בטורניר זוכה בתואר אליפות ה-WWF הבלתי מעורערת.
בין הקרבות שהיו בטורניר נערך קרב חוזר בין האלק הוגאן לאנדרה הענק.
הקרב הסתיים בפסילה כפולה ושניהם הודחו מהטורניר.
קרב נוסף היה על האליפות הבין יבשתית בין האלוף, הונקי טונק מן לברוטוס ביפקייק, בו ניצח האחרון בפסילה והונקי טונק מן שמר על התואר.
הקרב המרכזי של האירוע היה קרב גמר הטורניר על אליפות ה-WWF בין רנדי סאבאג' לטד דיביאסי.
במהלך הקרב, הורה סאבאג' למיס אליזבת' (המנהלת שלו דאז) לקרוא להאלק הוגאן שיעזור לו.
בסיום הקרב, הוגאן הכה עם כיסא בגבו של דיביאסי מבלי שהשופט ראה.
סאבאג' ביצע את תרגיל הסיום שלו, האלבו דרופ, וזכה בתואר.
רסלמניה 5 נערכה ב-2 באפריל 1989 באטלנטיק סיטי, ניו ג'רזי.
באירוע נערכו 14 קרבות ובהם קרב בין אנדרה הענק לג'ייק "הנחש" רוברטס כאשר ביג ג'ון סטאד הוא השופט המיוחד.
בסיום הקרב, הכה אנדרה את סטאד ונפסל כתוצאה מכך.
קרב נוסף היה על האליפות הבין יבשתית בין האלוף, אולטימט ווריור לריק רוד.
בסיום הקרב, הצמיד רוד את ווריור בסיועו של בובי הינן-אשר החזיק ברגלו של ווריור בזמן הריתוק ומנע ממנו להשתחרר-וזכה בתואר.
הקרב המרכזי של האירוע היה על אליפות ה-WWF בין שני החברים לשעבר, האלק הוגאן לאלוף, רנדי סאבאג'.
אף על פי שסאבג' שלט לאורך כל הקרב, ניצח הוגאן את סאבג' וזכה בתואר בפעם השנייה בקריירה שלו.
רסלמניה 6 נערכה ב-1 באפריל 1990 בטורונטו, אונטריו שבקנדה.
באירוע נערכו 14 קרבות ובהם קרב על אליפות הזוגות בין "דמולישן" לבין אנדרה הענק והאקו.
בסיום הקרב ניצחו "דמולישן" וזכו בתואר אליפות הזוגות.
לאחר מכן, בובי הינן, המנג'ר של אנדרה והאקו האשים את אנדרה בהפסד.
אנדרה רגז על בובי ותקף אותו ואת האקו.
קרב נוסף שהתקיים הוא קרב הצמדים המעורב הראשון בתולדות האירוע בין רנדי סאבאג' ו"המלכה" שרי לבין דאסטי רודס וסאפייר, בו זכו רודס וסאפייר בעזרתה של מיס אליזבת.
הקרב המרכזי של האירוע היה קרב על אליפות ה-WWF והאליפות הבין יבשתית בין אלוף ה-WWF וזוכה הרויאל ראמבל לשנת 1990, האלק הוגאן לבין האלוף הבין יבשתי, אולטימט ווריור.
בסיום הקרב, עמד הוגאן לבצע את תרגיל הסיום שלו, הלג דרופ, אך ווריור התחמק ממנו וביצע את תרגיל הסיום שלו, ראנינג ספלאש וזכה בתואר אליפות ה-WWF.
לאחר סיום הקרב, העניק הוגאן לאולטימט ווריור את החגורה והשניים התחבקו.
רסלמניה 7 נערכה ב-24 במרץ 1991 בלוס אנג'לס, קליפורניה.
באירוע נערכו 15 קרבות ובהם הקרב הראשון של אנדרטייקר ברסלמניה נגד ג'ימי סנוקה.
בסיום הקרב, ביצע אנדרטייקר את תרגיל הסיום שלו, הטומבסטון פיילדרייבר וניצח בקרב הראשון שלו ברסלמניה.
קרב נוסף התרחש בין אולטימט ווריור ל"מאצ'ו קינג" רנדי סאבאג' כשהמפסיד נאלץ לפרוש.
אחרי הקרב, "סנסיישונל" שרי (מנהלתו של סאבג') נכנסה לזירה והחלה להכות בו, אך אז הגיעה מנהלתו הקודמת, מיס אליזבת, והעיפה את שרי מהזירה.
לאחר הרבה התלבטויות, סאבג' התחבק עם אליזבת.
הקרב המרכזי של האירוע היה קרב על אליפות ה-WWF בין האלוף, הסמל סלוטר לבין זוכה הרויאל ראמבל לשנת 1991, האלק הוגאן.
בסיום הקרב, ביצע הוגאן את תרגיל הסיום שלו, לג דרופ, וזכה בתואר אליפות ה-WWF.
רסלמניה 8 נערכה ב-5 באפריל 1992 באינדיאנפוליס, אינדיאנה.
באירוע נערכו 9 קרבות ובהם קרב על האליפות הבין יבשתית בין האלוף, "ראודי" רודי פייפר לברט "היטמן" הארט.
ברט הארט הצליח לנצח את פייפר ולזכות בתואר.
לאחר סיום הקרב, לחץ פייפר את ידו של הארט.
קרב נוסף היה על אליפות ה-WWF בין האלוף וזוכה רויאל ראמבל לשנת 1992, ריק פלייר לרנדי סאבאג'.
אחרי קרב ארוך ניצח סאבאג' את פלייר.
לאחר סיום הקרב, פלייר תקף את סאבאג', אבל זה לא מנע מהאחרון לחגוג את ניצחונו עם מיס אליזבת'.
הקרב המרכזי של האירוע היה בין האלק הוגאן לסיד ג'אסטיס.
בסיום הקרב, ביצע הוגאן את תרגיל הסיום שלו, לג דרופ, ובאמצע הריתוק נכנס מנהלו של סיד לזירה.
השופט קרא לפסילה וסיד תקף את הוגאן.
לאחר מכן, הגיע פאפא שאנגו ועזר לסיד.
בנוסף, חזר אולטימט ווריור ועזר להאלק הוגאן.
רסלמניה 9 נערכה ב-4 באפריל 1993 בלאס וגאס, נבאדה והייתה בנוסח רומאי.
באירוע נערכו 9 קרבות ובהם קרב על האליפות הבין יבשתית בין האלוף שון מייקלס לטטנקה.
טטנקה ניצח בקרב בכך שמייקלס נשאר מחוץ לזירה מעבר לזמן המותר וכתוצאה מכך שמר על התואר.
קרב נוסף על אליפות הזוגות בין האלופים, טד דיביאסי וארווין אר שייסטר, לבין האלק הוגאן וברוטוס ביפקייק.
דיביאסי וארווין ניצחו בקרב עקב פסילה ולכן הם שמרו על התארים.
קרב נוסף התקיים בין מר פרפקט ללקס לוגר.
לוגר ניצח בקרב למרות שרגליו של פרפקט נגעו בחבלים במהלך הריתוק.
קרב נוסף התקיים בין אנדרטייקר לגונזאלס הענק.
גונזאלס נפסל, מה שהביא לניצחון של אנדרטייקר אשר איבד את הכרתו.
הקרב המרכזי של האירוע היה על אליפות ה-WWF בין האלוף ברט הארט לבין זוכה הרויאל ראמבל לשנת 1993, יוקוזונה.
יוקוזונה ריתק את הארט לאחר הפרעה של מיסטר פוג'י, שזרק מלח לעיניו של הארט, וזכה בתואר לראשונה בקריירה שלו.
אחרי הניצחון של יוקוזונה, הגיע האלק הוגאן ועזר לברט הארט לצאת מהזירה.
מיסטר פוג'י הציע להוגאן קרב נגד יוקוזונה על התואר והוגאן הסכים.
יוקוזונה תפס את הוגאן ופוג'י הטיח מלח לעיניו, אך הוגאן חמק, וכך המלח פגע בעיניו של יוקוזונה.
הוגאן ביצע את תרגיל הסיום שלו, הלג דרופ, ניצח תוך 22 שניות וזכה בתואר.
רסלמניה 10 נערכה ב-20 במרץ 1994 בניו יורק סיטי.
באירוע נערכו 9 קרבות וביניהם קרב בין האחים ברט הארט לאוון הארט.
בסיום הקרב, ניצח אואן הארט.
קרב נוסף היה על אליפות ה-WWF בין האלוף יוקוזונה לבין אחד משני זוכי הרויאל ראמבל לשנת 1994, לקס לוגר, כאשר מר פרפקט היה השופט המיוחד.
בסיום הקרב, עמד לנצח לוגר את יוקוזונה, אבל אז החליט פרפקט לפסול את לוגר שקודם לכן דחף אותו ובכך גרם לניצחון של יוקוזונה ולשמירה על התואר.
קרב נוסף היה קרב סולם על שתי האליפויות הבין יבשתיות בין רייזור ראמון לשון מייקלס.
בסיום הקרב, רגלו של מייקלס נתקעה בחבלים, וראמון טיפס על הסולם ולקח את האליפויות.
הקרב המרכזי של האירוע היה קרב על אליפות ה-WWF בין מי ששמר על התואר מוקדם לכן, יוקוזונה לבין הזוכה הנוסף של הרויאל ראמבל לשנת 1994, ברט הארט כאשר רודי פייפר הוא השופט המיוחד.
בסיום הקרב, עמד יוקוזונה לבצע את תרגיל הסיום שלו, ה"בנזאי דרופ" אך הוא החליק ומהר מאוד ברט ריתק אותו וזכה בתואר.
בסוף הקרב, חלק מהמתאבקים באו לחגוג את ניצחונו של הארט.
אוון הארט, אחיו של ברט שניצח אותו בתחילת האירוע, הביט בו בקנאה.
רסלמניה 11 נערכה ב-2 באפריל 1995 בהרטפורד, קונטיקט.
באירוע נערכו 7 קרבות ובהם קרב "אני נכנע" בין ברט הארט לבוב בקלנד כאשר רודי פייפר הוא השופט המיוחד.
בסיום הקרב, גרם הארט לבקלנד להיכנע וניצח בקרב.
קרב נוסף שהיה הוא קרב על אליפות ה-WWF בין האלוף, דיזל לבין זוכה הרויאל ראמבל לשנת 1995, שון מייקלס.
בסיום הקרב, ביצע דיזל את תרגיל הסיום שלו, הג'קנייף פאוורבומב, ניצח בקרב ושמר על התואר.
הקרב המרכזי של האירוע היה בין בם בם ביגלו לבין שחקן הפוטבול, לורנס טיילור.
בסיום הקרב, זינק טיילור על ביגלו מן החבל השני וניצח בקרב.
רסלמניה 12 נערכה ב-31 במרץ 1996 באנהיים, קליפורניה.
באירוע נערכו 6 קרבות וביניהם קרב בין אנדרטייקר לדיזל.
בסיום הקרב, ניצח אנדרטייקר את דיזל אחרי שביצע את תרגיל הסיום שלו, טומבסטון פיילדרייבר.
קרב נוסף היה קרב רחוב בין גולדאסט לרודי פייפר.
הקרב התחיל ברחוב, ובאמצע הקרב, ברח גולדאסט עם המכונית שלו.
פייפר רדף אחריו עם המכונית שלו והשיג אותו אחרי כמה זמן.
שניהם שבו לזירה ובסופו של העימות, ניצח פייפר.
הקרב המרכזי של האירוע היה על אליפות ה-WWF בין האלוף, ברט הארט, לזוכה הרויאל ראמבל לשנת 1996, שון מייקלס.
הקרב נערך בשיטת "איירון מן", קרב מיוחד בן שעה בו זוכה כל אחד מהמתמודדים בנקודה על כל הכרעה.
התוצאה בסיום השעה הייתה 0-0 ושניות לפני תום הקרב הצליח הארט לבצע על מייקלס את תרגיל ההכנעה שלו: "שארפשוטר".
הוא המשיך לאחוז במהלך עד צילצול הפעמון המבשר על תום הזמן.
נראה היה שהקרב הסתיים בתיקו והארט כבר עזב את הזירה.
אלא שאז הכריז השופט על הארכה לצורך קביעת מנצח.
מייקלס ביצע פעמיים את תרגיל הסיום שלו, סוויט צ'יין מיוזיק וזכה בתואר אליפות ה-WWF בפעם הראשונה בקריירה שלו.
קרב זה היה הקרב הארוך ביותר בתולדות רסלמניה.
רסלמניה 13 נערכה ב-23 במרץ 1997 בשיקגו, אילינוי.
באירוע נערכו 7 קרבות וביניהם קרב הכנעות בין זוכה הרויאל ראמבל לשנת 1997, "סטון קולד" סטיב אוסטין לברט "היטמן" הארט עם שופט מיוחד, קן שמרוק.
בסיום הקרב, ביצע הארט את מהלך ההכנעה שלו, השארפשוטר.
אוסטין לא נכנע, אך איבד את ההכרה.
לאחר סיום הקרב, המשיך הארט להכות באוסטין וכשיצא מהזירה, זכה לשריקות בוז.
כשאוסטין יצא מהזירה, הקהל הריע לו.
קרב נוסף שהיה בין LOD ואחמד ג'ונסון ל"ניישן אוף דומיניישן" והתנהל כקרב רחוב בנוסח שיקגו.
בסיום הקרב, ניצחו LOD ואחמד ג'ונסון.
הקרב המרכזי של האירוע היה על אליפות ה-WWF בין אנדרטייקר לאלוף סייקו סיד.
בסיום הקרב, הגיע ברט הארט והכה עם כיסא בראשו של סיד ואנדרטייקר ביצע על סיד את תרגיל הסיום שלו, הטומבסטון פיילדרייבר, ניצח בקרב וזכה בתואר אליפות ה-WWF.
רסלמניה 14 נערכה ב-29 במרץ 1998 בבוסטון, מסצ'וסטס.
באירוע נערכו 8 קרבות וביניהם קרב על אליפות אירופה בין אואן הארט לאלוף המכהן, טריפל H.
בסוף הקרב, ניצח טריפל H את אואן הארט בעזרתה של צ'יינה ושמר על התואר.
קרב נוסף היה בין שני האחים, קיין ואנדרטייקר.
בסיום הקרב, ניצח אנדרטייקר את קיין.
הקרב המרכזי של האירוע היה קרב על אליפות ה-WWF בין המנצח ברויאל ראמבל 1998, "סטון קולד" סטיב אוסטין לאלוף המכהן, שון מייקלס.
במהלך הקרב, הופל שופט הקרב.
לאחר מכן, ביצע אוסטין את התרגיל המסיים שלו, ה"סטאנר" על מייקלס.
מי שהחליף את השופט היה המתאגרף מייק טייסון שהיה לצידו של מייקלס.
אוסטין ריתק את מייקלס וטייסון ספר מהר והעניק לאוסטין את תואר אליפות ה-WWF הראשון בקריירה שלו.
לאחר סיום הקרב, מייקלס התעצבן על טייסון ודחף אותו וטייסון הכה את מייקלס.
רסלמניה 15 נערכה ב-28 במרץ 1999 בפילדלפיה, פנסילבניה.
באירוע נערכו 10 קרבות וביניהם קרב בין קיין לטריפל H.
בסוף הקרב, צ'יינה שהייתה לצידו של קיין, תקפה את קיין וחזרה אל טריפל H.
הקרב הסתיים בפסילה לזכותו של קיין.
קרב נוסף היה על אליפות אירופה בין אקס פאק לאלוף המכהן, שיין מקמהן.
בסיום הקרב, טריפל H וצ'יינה שהיו לצידו של אקס פאק עזרו לשיין מקמהן לנצח ולשמור על התואר.
קרב נוסף היה קרב "גיהנום בכלוב" בין אנדרטייקר לביג בוס מן.
בסיום הקרב, ניצח אנדרטייקר בקרב.
הקרב המרכזי של האירוע היה על אליפות ה-WWF בין "סטון קולד" סטיב אוסטין לאלוף המכהן, דה רוק.
במהלך הקרב, לאחר שהשופט המרכזי נפגע, החליף אותו מנקיינד.
בסיום הקרב, ביצע סטון קולד את תרגיל הסיום שלו, ה"סטאנר" על דה רוק וזכה בתואר.
רסלמניה 16 נערכה ב-2 באפריל 2000 באנהיים, קליפורניה.
באירוע נערכו 9 קרבות וביניהם קרב סולם על אליפות הזוגות בין מאט וג'ף הארדי, אדג' וכריסטיאן והאלופים: הדאדלי בויז.
בסוף הקרב, אדג' וכריסטיאן עלו על הסולם, הפילו את מאט הארדי על השולחנות ולקחו את התארים.
קרב נוסף שהתקיים היה קרב על אליפות הבין יבשתית בין כריס בנואה, כריס ג'ריקו והאלוף המכהן, קורט אנגל.
בסוף הקרב, ניצח בנואה וזכה באליפות הבין יבשתית.
בדיוק לאחר סיום הקרב, נערך קרב נוסף על אליפות אירופה בין כריס בנואה, כריס ג'ריקו והאלוף המכהן, קורט אנגל.
הפעם, כריס ג'ריקו זכה בתואר והשאיר את אנגל ללא אף תואר.
הקרב המרכזי של האירוע היה קרב הדחות מרובע על אליפות ה-WWF בין המנצח ברויאל ראמבל לשנת 2000, דה רוק.
מיק פולי, ביג שואו והאלוף המכהן, טריפל H.
בסיום הקרב, נותרו דה רוק וטריפל H ובעזרתם של וינס מקמהן וסטפני מקמהן, ניצח טריפל H ושמר על התואר.
בסיום הקרב, תקף דה רוק את טריפל H, סטפני מקמהן ווינס מקמהן.
רסלמניה 17 נערכה ב-1 באפריל 2001 ביוסטון, טקסס.
באירוע נערכו 11 קרבות וביניהם קרב TLC על אליפות הזוגות בין ההארדי בויז, אדג' וכריסטיאן והאלופים, הדאדליז.
בסוף הקרב, הצליח אדג' בעזרתו של ריינו לטפס על הסולם ולקחת את תואר אליפות הזוגות ביחד עם כריסטיאן.
קרב נוסף שהתקיים היה בין אנדרטייקר לטריפל H.
אנדרטייקר הצליח לבצע את אחד מתרגילי הסיום שלו "הנסיעה האחרונה" וניצח את טריפל H.
הקרב המרכזי של האירוע היה קרב ללא חוקים על אליפות ה-WWF בין האלוף המכהן, דה רוק למנצח ברויאל ראמבל 2001, סטון קולד סטיב אוסטין.
במהלך הקרב, הגיע יו"ר ה-WWF, וינס מקמהן ומנע מדה רוק לנצח בקרב.
בהמשך הקרב, עזר וינס מקמהן לאוסטין ובכך ניצח בקרב.
בסיום הקרב, לחץ אוסטין את ידו של מקמהן, מה שהדהים את הצופים מכיוון שאוסטין ומקמהן היו יריבים.
רסלמניה 18 נערכה ב-17 במרץ 2002 בטורונטו, אונטריו, קנדה.
באירוע נערכו 11 קרבות וביניהם קרב "הכל הולך" בין אנדרטייקר ל"נער הטבע", ריק פלייר.
בסיום הקרב, ניצח אנדרטייקר את פלייר למרות התערבותו של חברו של ריק פלייר, ארן אנדרסון, במהלך הקרב.
קרב נוסף שהתקיים היה קרב בין שניים מהסמלים הגדולים ביותר בהיסטוריה של ה-WWE, דה רוק והוליווד הוגאן.
בסוף הקרב ניצח רוק את הוגאן, והוגאן ביקש מרוק לחיצת יד.
רוק והוגאן לחצו את היד ואז חברי הסטייבל nWo (שבה הוגאן מנהיג) סקוט הול וקווין נאש תקפו את הוגאן.
דה רוק בא לעזרתו של הוגאן ושניהם הצליחו לסלק את הול ונאש מהזירה.
הקרב המרכזי של האירוע היה קרב על האליפות הבלתי מעורערת בין האלוף כריס ג'ריקו לבין זוכה רויאל ראמבל 2002, טריפל H.
בסיום הקרב, ניצח טריפל H וזכה באליפות הבלתי מעורערת.
רסלמניה 19 נערכה ב-30 במרץ 2003 בסיאטל, וושינגטון.
באירוע נערכו 9 קרבות וביניהם קרב בין שון מייקלס לכריס ג'ריקו.
לאחר סיום הקרב, מייקלס וג'ריקו התחבקו, אך האחרון הכה את מייקלס מתחת לחגורה.
קרב נוסף שהתקיים הוא קרב "הכל הולך" בין וינס מקמהן להאלק הוגאן.
בסוף הקרב, ניצח הוגאן את מקמהן.
קרב נוסף שהתקיים היה בין דה רוק לסטון קולד סטיב אוסטין.
זו הפעם השלישית שנקבע קרב בין השניים ברסלמניה, רק שהפעם דה רוק הוא זה שניצח.
הקרב המרכזי של האירוע היה קרב על אליפות ה-WWE בין האלוף המכהן, קורט אנגל לזוכה רויאל ראמבל 2003, ברוק לסנר.
בסיום הקרב, ברוק לסנר ביצע את תרגיל הסיום שלו, F-5 וניצח את קורט אנגל וזכה בתואר.
בסיום האירוע, התחבקו לסנר ואנגל.
באירוע נערכו 12 קרבות וביניהם קרב על אליפות ארצות הברית בין האלוף, ביג שואו לבין ג'ון סינה.
בסיום הקרב, הרים סינה את שואו על כתפיו והטיח אותו על הזירה וזכה בתואר אליפות ארצות הברית.
קרב נוסף שהתרחש היה על אליפות ה-WWE בין האלוף המכהן, אדי גררו לקורט אנגל.
בסיום הקרב, ניצח גררו את אנגל ושמר על התואר.
קרב נוסף שהתקיים באירוע היה קרב בין שני האחים, קיין ואנדרטייקר.
הקרב המרכזי של האירוע היה קרב משולש על אליפות העולם במשקל כבד בין האלוף המכהן, טריפל H, שון מייקלס וזוכה הרויאל ראמבל לשנת 2004, כריס בנואה.
בסיום הקרב, בנואה הכניע את טריפל H וזכה בתואר הנכסף.
בסיום האירוע, הגיע אלוף ה-WWE, אדי גאררו והתחבק עם בנואה.
רסלמניה 21 נערכה ב-3 באפריל 2005 בהוליווד, לוס אנג'לס.
באירוע נערכו 8 קרבות וביניהם קרב "כסף בבנק" הראשון בהיסטוריה.
בקרב השתתפו אדג', כריס בנואה, כריס ג'ריקו, כריסטיאן, קיין והאלוף הבין יבשתי, שלטון בנג'מין.
בסיום הקרב, אדג' חבט בגבו של בנואה עם כיסא, שהיה קרוב לקחת את המזוודה ולנצח בקרב.
אדג' טיפס על הסולם ולקח את המזוודה.
קרב נוסף שהתקיים היה בין קורט אנגל לבין שון מייקלס שבסיומו, אנגל הכניע את מייקלס וניצח.
קרב נוסף שהתקיים באירוע בין אלוף ה-WWE, ג'ון "בראדשו" לייפילד, לבין ג'ון סינה על אליפות ה-WWE.
סינה ביצע את תרגיל הסיום שלו וזכה לראשונה באליפות ה-WWE.
הקרב המרכזי של האירוע התקיים בין אלוף העולם במשקל כבד, טריפל H, לבין זוכה הרויאל ראמבל לשנת 2005, דייב בטיסטה, בקרב על אליפות העולם במשקל כבד, בו בטיסטה ניצח את טריפל H וזכה לראשונה באליפות העולם במשקל כבד.
רסלמניה 22 נערכה ב-2 באפריל 2006 בשיקגו, אילינוי.
באירוע נערכו 11 קרבות וביניהם קרב הארדקור בין אדג' למיק פולי.
הקרב האכזרי נגמר בניצחון של אדג'.
קרב נוסף היה בסגנון "הכל הולך" בין שון מייקלס לווינס מקמהן.
לאחר שמייקלס התעלל ארוכות במקמהן, ביצע מייקלס את תרגיל הסיום שלו וניצח.
קרב נוסף שהתקיים הוא קרב משולש על אליפות העולם במשקל כבד.
האלוף המכהן, קורט אנגל הגן על האליפות נגד רנדי אורטון וזוכה הרויאל ראמבל לשנת 2006, ריי מיסטריו, בקרב משולש.
בסוף הקרב ריי מיסטריו ניצח בקרב וזכה בפעם הראשונה בקריירה שלו באליפות העולם במשקל כבד.
הקרב המרכזי של האירוע היה בין אלוף ה-WWE, ג'ון סינה לבין טריפל H בקרב על אליפות ה-WWE.
בסיום הקרב, ג'ון סינה הכניע את טריפל H ושמר על התואר.
רסלמניה 23 נערכה ב-1 באפריל 2007 בדטרויט, מישיגן.
באירוע נערכו 8 קרבות וביניהם קרב בין אלוף העולם במשקל כבד, בטיסטה לבין זוכה הרויאל ראמבל לשנת 2007, אנדרטייקר בקרב על אליפות העולם במשקל כבד.
בסופו של הקרב, אנדרטייקר ניצח.
קרב נוסף שהיה נקרא "המפסיד קוצץ את השיער" בין וינס מקמהן לדונלד טראמפ כאשר עבור כל אחד מהשניים נבחר נציג שילחם עבורו.
האלוף הבין יבשתי, אומאגה, היה הנציג של וינס מקמהן ואלוף ה-ECW, בובי לאשלי, היה הנציג של דונלד טראמפ.
בסוף הקרב, בובי לאשלי ניצח, והאירוע הסתיים בכך שטראמפ קשר את מקמהון לכיסא וגילח את ראשו.
הקרב המרכזי של האירוע היה בין אלוף ה-WWE, ג'ון סינה, לבין שון מייקלס בקרב על אליפות ה-WWE.
סינה הכניע את מייקלס ושמר על התואר.
רסלמניה 24 נערכה ב-30 במרץ 2008 באורלנדו, פלורידה.
באירוע נערכו 9 קרבות ובהם קרב בין שון מייקלס ל"נער הטבע", ריק פלייר, כאשר סוכם מראש שאם פלייר יפסיד, הוא ייאלץ לפרוש.
בסופו של הקרב, מייקלס ניצח את ריק פלייר אך לא חגג את ניצחונו.
קרב נוסף היה בין זוכה הרויאל ראמבל לשנת 2008, ג'ון סינה, טריפל H ואלוף ה-WWE, רנדי אורטון בקרב על אליפות ה-WWE.
בסוף הקרב, טריפל H ביצע את תרגיל הסיום שלו, "פדיגרי" על ג'ון סינה ועמד להצמיד אותו.
רגע לפני שהשופט ספר ל-3, בעט רנדי אורטון בראשו של טריפל H והצמיד בעצמו את ג'ון סינה, ובכך ניצח ושמר על תואר האליפות.
קרב נוסף היה בין ביג שואו למתאגרף הבלתי מנוצח, פלויד מייוות'ר.
הדרך היחידה בה אפשר היה לנצח היא רק על ידי הפלת היריב למשך 10 שניות על הזירה.
בסיום הקרב, בלי שראה השופט, השתמש מייוות'ר באגרופן וניצח בקרב.
הקרב המרכזי של האירוע היה בין אנדרטייקר הבלתי מנוצח לאדג' על אליפות העולם במשקל כבד.
בסוף הקרב, אדג' ביצע את תרגיל הסיום שלו, "ספיר", אך אנדרטייקר נעל ישירות את אדג' באחד ממהלכי הסיום שלו, "הגיליוטינה" וגרם לאדג' להיכנע.
אנדרטייקר הוכרז כמנצח וזכה באליפות העולם במשקל כבד.
רסלמניה 25 נערכה ב-5 באפריל 2009, ביוסטון, טקסס.
באירוע נערכו 7 קרבות ובהם קרב "חוקי אקסטרים" בין שני האחים, מאט הארדי וג'ף הארדי, בו מאט הארדי יצא עם ידו על העליונה.
קרב נוסף שהתקיים באירוע הוא בין אנדרטייקר לשון מייקלס אשר נגמר בניצחונו של אנדרטייקר על מייקלס והעלה את רצף הניצחונות שלו ל0–17. קרב נוסף היה קרב משולש על אליפות העולם במשקל כבד בין האלוף, אדג' לבין ביג שואו לבין ג'ון סינה.
בסיום הקרב, הרים סינה את אדג' וביג שואו ביחד על כתפיו.
אדג' הצליח לרדת וסינה ביצע את תרגיל הסיום שלו רק על ביג שואו.
לאחר מכן, הרים סינה את אדג', הפיל אותו על שואו וניצח בקרב וזכה בפעם השנייה בקריירה שלו באליפות העולם במשקל כבד.
הקרב המרכזי של האירוע היה קרב על אליפות ה-WWE בין האלוף, טריפל H לזוכה הרויאל ראמבל לשנת 2009, רנדי אורטון.
בסופו של הקרב, טריפל H שמר על התואר.
קרב נוסף היה בין כריס ג'ריקו לבין אגדות WWE ריקי סטימבוט, ג'ימי סנוקה, ריק פלייר ורודי פייפר שבו כריס ג'ריקו ניצח בקרב ובהתערבות שלו עם השחקן מהסרט המתאבק מיקי רורק.
ב-28 במרץ 2010, באריזונה נערכה רסלמניה 26. האירוע כלל 10 קרבות ובהם קרב "הכל הולך" בין ברט הארט לווינס מקמהן שבסיומו, נכנע מקמהן להארט.
קרב נוסף בין אדג' לכריס ג'ריקו על אליפות העולם במשקל כבד.
אדג', שניצח ברויאל ראמבל של אותה השנה לא הצליח לנצח את ג'ריקו ששמר על התואר.
קרב נוסף בין אלוף ה-WWE בטיסטה לבין ג'ון סינה.
סינה צלח את הקרב על ידי הכנעה וזכה באליפות.
הקרב המרכזי של האירוע נערך בין אנדרטייקר, שאז עדיין טרם הובס במסגרת המופע, לבין "מיסטר רסלמניה" שון מייקלס.
קרב על קריירתו של מייקלס.
מייקלס בסופו של דבר הפסיד לאנדרטייקר ונאלץ לפרוש.
ב-3 באפריל 2011, התקיים האירוע רסלמניה 27 באטלנטה, ג'ורג'יה.
נערך קרב על אליפות העולם במשקל כבד בין האלוף אדג' לבין זוכה הרויאל ראמבל לשנת 2011, אלברטו דל ריו, ובסיומו אדג' שמר על התואר.
קרב נוסף נערך בין CM פאנק לרנדי אורטון ובו אורטון ניצח.
קרב "הכל הולך" בין אנדרטייקר לטריפל H, שבסופו אנדרטייקר ניצח על ידי הכנעה.
הקרב המרכזי של האירוע התקיים בין ג'ון סינה למיז על אליפות ה-WWE.
הקרב הסתיים בתוצאת תיקו כאשר שני המתאבקים נשארו מחוץ לזירה יותר מעשר שניות.
אחרי ההכרזה על סיום הקרב, הגיע הרוק והורה לחדש את הקרב.
לאחר שהקרב חודש, הרוק ביצע את תרגיל הסיום שלו על ג'ון סינה וגרם לניצחון של המיז ולכך שישמור על האליפות.
ב-1 באפריל 2012, התקיים האירוע באצטדיון סאנלייף שבמיאמי.
האירוע כלל 8 קרבות, ביניהם קרב בין שיימוס לדניאל בריאן על אליפות העולם במשקל כבד שנגמר לאחר 18 שניות לזכות שיימוס.
אלוף ה-WWE, CM פאנק, התמודד נגד כריס ג'ריקו בקרב על אליפות ה-WWE.
פאנק ניצח את ג'ריקו בהכנעה.
אנדרטייקר בעל רצף הניצחונות ברסלמניה, התמודד בקרב "גיהנום בכלוב" נגד טריפל H בשיפוטו של חבר היכל התהילה, שון מייקלס.
בקרב זה אנדרטייקר ניצח והעלה את הרצף ל-0–20. הקרב המרכזי של האירוע נערך בין ג'ון סינה לדה רוק, שנקבע שנה קודם לכן.
בסופו של הקרב, הרוק ניצח את סינה.
ב-7 באפריל 2013, התקיים האירוע באצטדיון מטלייף שבעיר איסט רות'פורד, ניו ג'רזי.
באירוע היו אמורים להיות 9 קרבות אך קרב הרביעיות המעורב בוטל ונדחה לתוכנית Raw שהתקיימה יום לאחר מכן.
באירוע עצמו, אנדרטייקר ניצח את CM פאנק והעלה את רצף הניצחונות שלו ל-0–21. טריפל H התמודד בקרב "חוקי אקסטרים" נגד ברוק לסנר.
הקרב המרכזי של האירוע היה אותו קרב מרכזי כפי שהיה ברסלמניה הקודמת (28), ג'ון סינה נגד הרוק, והפעם כשאליפות ה-WWE על הפרק.
סינה ניצח בקרב וזכה באליפות ה-WWE בפעם ה-11.
ב-6 באפריל 2014, התקיים האירוע באצטדיון מרצדס-בנץ סופרדום שממוקם בעיר ניו אורלינס, לואיזיאנה.
האירוע היה הראשון ששודר במסגרת השירות החדש "WWE Network" שאיפשר צפייה מקוונת בתכני מדיה למנויים בתשלום.
האלק הוגאן היה המנחה הרשמי של האירוע.
האירוע כלל 8 קרבות וביניהם קרב הבאטל רויאל לזכרו של אנדרה הענק שמנה 30 מתאבקים, בו זכה סזארו לאחר שהדיח את ביג שואו.
קרב נוסף שנערך היה קרב בין ג'ון סינה לבריי וויאט ובו סינה ניצח.
גם נערך קרב בין ברוק לסנר ואנדרטייקר שבסופו ניצח לסנר את אנדרטייקר ושבר את רצף הניצחונות שלו ברסלמניה לאחר 21 ניצחונות רצופים.
בפתיחת הערב נערך קרב בין טריפל H לדניאל בריאן על הזכות להשתתף בקרב האליפות, בו בריאן ניצח, והותקף על ידי טריפל H ונגרמה לו פציעה.
למרות זאת, השתתף בריאן בקרב המרכזי של האירוע נגד האלוף רנדי אורטון ובטיסטה.
בריאן ניצח גם בקרב הזה וזכה באליפות ה-WWE העולמית במשקל כבד.
ב-29 במרץ 2015, התקיים האירוע רסלמניה 31 באצטדיון לויס הממוקם בסנטה קלרה, קליפורניה.
האירוע כלל 9 קרבות (7 באירוע עצמו ועוד 2 ב-Pre Show).
אחד הקרבות בתוכנית המוקדמת היה קרב הבאטל רויאל לזכרו של אנדרה הענק שנערך בפעם השנייה ברסלמניה, והפעם ביג שואו שהודח אחרון בפעם הקודמת, זכה לאחר שהדיח את דמיאן מיזדאו.
האירוע הראשי נפתח בקרב סולמות על האליפות הבין יבשתית כשזיגלר ובריאן עמדו בראש הסולם והרביצו אחד לשני ובריאן הפיל אותו ולקח את החגורה וזכה באליפות.
לאחר מכן, רנדי אורטון הביס את סת' רולינס בקרב יחידים לאחר שביצע את מהלך הסיום שלו.
סטינג ערך את הופעת הבכורה שלו ב-WWE כשהתאבק נגד טריפל H.
במהלך הקרב הגיעו משתתפי הסטייבל DX וה-nWo לעזור לסטינג ולטריפל H.
טריפל H זכה בקרב ולאחר מכן הם לחצו ידיים.
AJ לי ופייג' הביסו את האחיות בלה בקרב זוגות.
ג'ון סינה הביס את רוסב וזכה באליפות ארצות הברית בפעם הרביעית בקריירה שלו.
אנדרטייקר הופיע לראשונה ברסלמניה לאחר שהפסיד והביס את בריי וויאט, ובכך הפך את ה-"21-1" ל-"22-1".
באירוע המרכזי ניצבו רומן ריינס וברוק לסנר זה מול זה.
סת' רולינס הגיע באמצע הקרב ופדה את מזוודת הכסף בבנק שלו, ובכך הצטרף לקרב והפך אותו לקרב משולש.
בסופו של דבר רולינס הצמיד את ריינס וזכה באליפות ה-WWE העולמית במשקל כבד.
האירוע רסלמניה 32 התקיים ב-3 באפריל 2016, באצטדיון AT&T בארלינגטון, טקסס.
האירוע כלל 12 קרבות (9 באירוע עצמו ועוד 3 בקדם-אירוע).
הקרב הפותח היה קרב סולם משובע על האליפות הבין-יבשתית, בו ניצח זאק ריידר וזכה בתואר.
הקרב השני היה בין כריס ג'ריקו ל-AJ סטיילס, בו ניצח ג'ריקו.
"ליגת האומות" ניצחו בקרב שלישיות את שלישיית הניו דיי ובסוף הקרב, הגיעו שון מייקלס, מיק פולי וסטון קולד סטיב אוסטין וביצעו את תרגילי הסיום שלהם על שלישיית "ליגת האומות".
ברוק לסנר ניצח את דין אמברוז בקרב רחוב.
שארלוט זכתה באליפות הנשים החדשה של ה-WWE בכך שניצחה את בקי לינץ' וסשה בנקס.
אנדרטייקר הוסיף עוד ניצחון למאזן הניצחונות שלו ברסלמניה לאחר ניצחונו על שיין מקמהן בקרב "גיהנום בכלוב".
הקרב המרכזי של האירוע נערך בין רומן ריינס לאלוף ה-WWE העולמי במשקל כבד, טריפל H.
ריינס ניצח וזכה באליפות בפעם השלישית בקריירה שלו.
ברסלמניה זו נשבר שיא כמות הקהל שנכח באירוע של WWE לאחר 29 שנים.
אחרי הקרב אחותה של ברי בלה (ניקי) באה לברך אותן.
הקרב האחרון טרם תחילת האירוע היה קרב זוגות שבו האוסוס ניצחו את הדאדלי בויז.
האירוע רסלמניה 33 התקיים ב-2 באפריל 2017, באצטדיון Camping World Stadium שבאורלנדו, פלורידה.
המנחים של האירוע היו שלישיית הניו-דיי (ביג אי, אקסבייר וודס וקופי קינגסטון).
11 קרבות רשמיים נקבעו לאירוע זה: בריי וויאט הפסיד את תואר אליפות ה-WWE לרנדי אורטון, גולדברג הפסיד לברוק לסנר את האליפות האוניברסלית, אנדרטייקר הפסיד לרומן ריינס (מה ששם את רף הניצחונות שלו ברסלמניה על 23 ניצחונות ושני הפסדים).
לאחר הקרב פרש אנדרטייקר מהיאבקות מקצועית, כריס ג'ריקו הפסיד לקווין אואנס את תואר אליפות ארצות הברית, ביילי שמרה על אליפות הנשים של Raw בקרב הדחות מרובע והיא ניצחה שם את ניה ג'קס, שארלוט פלייר וסשה בנקס.
אלכסה בליס הפסידה את אליפות הנשים של סמאקדאון, שבו השתתפו כל מתאבקות התוכנית שהן אלכסה בליס, נעמי, מיקי ג'יימס, בקי לינץ', נטליה וכרמלה, המנצחת בקרב הייתה נעומי.
היה אמור להיות קרב סולמות בין 3 זוגות על אליפות הזוגות של Raw בין האלופים גאלוס ואנדרסון נגד אנזו אמורה וביג קאס נגד האלופים לשעבר סזארו ושיימוס, אך בתחילת הקרב המנחים של האירוע, הניו דיי, הכריזו שהם מצרפים עוד זוג לקרב: האחים הארדי, אשר זכו בקרב.
קרב הבאטל רויאל לזכרו של אנדרה הענק נערך גם השנה והמנצח בו היה מוג'ו רולי.
ג'ון סינה וניקי בלה ניצחו בקרב זוגות מעורב את המיז ומאריס, לאחר הקרב ג'ון סינה הציע לניקי בלה נישואים והיא הסכימה.
אירוע זה כלל באטל רויאל לזכרו של אנדרה הענק בו כוכב העבר שאקיל אוניל הגיע לזירה והודח ביחד עם ביג שואו.
במופע המקדים לאירוע דין אמברוז הגן על האליפות הבין יבשתית בהצלחה נגד ברון קורבין.
ברסלמניה זו נשבר שיא כמות הקהל שנכח באולם עם מספר של 75,245 צופים.
האירוע רסלמניה 34 התקיים ב-8 באפריל 2018 באצטדיון מרצדס-בנץ סופרדום שבניו אורלינס, לואיזיאנה.
האירוע רסלמניה 35 התקיים ב-7 באפריל 2019 באצטדיון מטלייף שבמזרח רד'רפורד, ניו ג'רזי.
המנחה של האירוע הייתה אלכסה בליס.
ברסלמניה זו נשבר שיא כמות הקהל שנכח באולם עם מספר של 82,265 צופים.
האירוע רסלמניה 36 צולם ב-25 וב-26 במרץ 2020 ושודר ב-4 וב-5 באפריל ב-WWE Performance Center, המשמש כמתחם האימונים של ה-WWE בשגרה באורלנדו, פלורידה.
במקור, האירוע היה אמור להיערך באצטדיון ריימונד ג'יימס שבטמפה, פלורידה.
אולם, האירוע הועבר למקום אחר עקב התפרצות מגפת הקורונה.
האירוע כלל רק אנשי צוות של ה-WWE ולא כלל קהל, משמע ה-WWE קיים אירוע בפעם הראשונה בהיסטוריה שלו ללא קהל.
כמו כן, האירוע היה אירוע הרסלמניה הראשון שמחולק לשני ערבים נפרדים.
תשעה עשר קרבות התנהלו באירוע וחולקו באופן שווה על גבי שני הלילות, כולל קרב אחד שהתקיים במופע המקדים לאירוע בכל לילה וקרב בסוף הלילה השני ששימש כקרב חושך.
בקרב המרכזי של הלילה הראשון, אנדרטייקר, שחזר בגימיק הישן שלו כ"אמריקן באד אס", ניצח את AJ סטיילס בקרב בית קברות.
עוד ברשימת הקרבות, ברון סטרומן ניצח את גולדברג וזכה באליפות האוניברסלית, בקי לינץ' ניצחה את שיינה בייזלר ושמרה על אליפות הנשים של Raw, וקווין אואנס ניצח את סת' רולינס בקרב ללא פסילות.
בקרב המרכזי של הלילה השני, דרו מקינטייר ניצח את ברוק לסנר וזכה באליפות ה-WWE, ולאחר מכן הוא ניצח את ביג שואו ושמר על התואר בקרב חושך (קרב שלא שודר כחלק מהאירוע, אלא שודר לילה לאחר מכן בתוכנית Raw).
האירוע רסלמניה 37 התקיים ב-10 וב–11 באפריל 2021 באצטדיון ריימונד ג'יימס שבטמפה, פלורידה.
במקור, האירוע היה אמור להיערך ב-28 במרץ 2021 באצטדיון SoFi שבאינגלווד, קליפורניה.
לעומת זאת, מגפת הקורונה בקליפורניה הפכה את קיום האירוע באצטדיון זה עם צופים לבלתי אפשרי.
פלורידה, מנגד, הסירה את המגבלות האלה ובתגובה ארגון ה-WWE דחה את תאריך האירוע והעביר אותו לאצטדיון ריימונד ג'יימס בטמפה, אותו האצטדיון שהיה אמור לארח במקור את רסלמניה 36, לפני שהמגפה הכריחה לקיים את האירוע מאחורי דלתיים סגורות ב-WWE Performance Center, המשמש כמתחם האימונים של ה-WWE בשגרה באורלנדו, פלורידה.
כתוצאה מכך, אירוע זה ציין את הפעם הראשונה מאז מרץ 2020, שארגון ה-WWE שיתף קהל ששילם כרטיס לאירוע במהלך מגפת הקורונה המתמשכת.
עם כמות מוגבלת של תפוסת קהל, הכרטיסים הזמינים למכירה לשני הלילות אזלו, כאשר ארגון ה-WWE מדווח שבכל לילה נכחו כ-25,675 צופים, מה שסיכם כמות צופים כוללת של 51,350 במצטבר.
ארבעה עשר קרבות התנהלו באירוע וחולקו באופן שווה על גבי שני הלילות.
בקרב המרכזי של הלילה הראשון, ביאנקה בלאייר ניצחה את סשה בנקס וזכתה באליפות הנשים של סמאקדאון.
זאת הייתה הפעם הראשונה ששני מתאבקים אפרו-אמריקאים מככבים בקרב המרכזי של רסלמניה בנוסף להיותו הפעם השנייה שבה מתאבקות מככבות בקרב המרכזי של האירוע (הראשון היה ברסלמניה 35).
בקרב הפותח של הלילה הראשון, בובי לאשלי ניצח את דרו מקינטייר ושמר על אליפות ה-WWE.
בקרב המרכזי של הלילה השני, רומן ריינס ניצח את אדג' ודניאל בריאן בקרב משולש ושמר על האליפות האוניברסלית.
עוד ברשימת הקרבות, ריאה ריפלי ניצחה את אסקה וזכתה באליפות הנשים של Raw, אפולו קרוז ניצח את ביג אי בקרב תוף ניגרי ללא חוקים וזכה באליפות הבין יבשתית, שיימוס ניצח את רידל וזכה באליפות ארצות הברית.
בקרב הפותח של הלילה השני, רנדי אורטון ניצח את "השד".
האירוע רסלמניה 38 התקיים ב-3 באפריל 2022 באצטדיון AT&T שבארלינגטון, טקסס.
בלילה הראשון של האירוע נכחו 77,899 צופים, בעוד שבלילה השני נכחו 78,453. ביחד, נכחו 156,352 צופים באירוע.
שישה עשר קרבות התנהלו באירוע, כאשר שבעה התקיימו בלילה הראשון, בעוד שתשעה קרבות התקיימו בלילה השני.
קרב מאולתר שימש כקרב המרכזי של הלילה הראשון ובו סטון קולד סטיב אוסטין ניצח את קווין אואנס בקרב ללא חוקים, הראשון של אוסטין מאז רסלמניה 19. אוסטין הוכרז לאירוע כאורח מיוחד עבור תוכנית האירוח של אואנס בתוכנית "KO Show".
עוד ברשימת הקרבות, קודי רודס ביצע את חזרתו לארגון וניצח את סת' "פריקין" רולינס, שארלוט פלייר ניצחה את רונדה ראוזי ושמרה על אליפות הנשים של סמאקדאון, וביאנקה בלאייר ניצחה את בקי לינץ' וזכתה באליפות הנשים של Raw.
בקרב המרכזי של הלילה השני, האלוף האוניברסלי של סמאקדאון, רומן ריינס ניצח את אלוף ה-WWE של Raw, ברוק לסנר בקרב "המנצח זוכה בהכל" אשר איחד את חגורות האליפות; כתוצאה מכך, הוא הוכר כאלוף האוניברסלי הבלתי מעורער של ה-WWE.
עוד ברשימת הקרבות, ג'וני נוקסוויל ניצח את סמי זיין בקרב הכל הולך, ואדג' ניצח את AJ סטיילס.
הלילה השני כלל גם קרב של יו"ר ה-WWE, מר.
מקמהן ניצח את הפרשן פאט מקאפי בקרב מאולתר זאת לאחר שמקאפי ניצח את אוסטין ת'יאורי, קרב זה של מקמהן היה הראשון שלו מאז רסלמניה 26.
האירוע רסלמניה 39 התקיים ב-1 וב-2 באפריל 2022 באצטדיון SoFi שבאינגלווד, קליפורניה.
בלילה הראשון של האירוע נכחו 80,497 צופים, בעוד שבלילה השני נכחו 81,395. ביחד, נכחו 161,892 צופים באירוע.
חמישה עשר קרבות התנהלו באירוע, כאשר שמונה התקיימו בלילה הראשון, בעוד ששבעה קרבות התקיימו בלילה השני.
בקרב המרכזי של הלילה הראשון, קווין אואנס וסמי זיין ניצחו את האוסוס (ג'יי אוסו וג'ימי אוסו) וזכו באליפות הזוגות הבלתי מעורערת של ה-WWE, זכייה שקטעה תקופת כהונה היסטורית של 622 ימים מצידם של האחרונים.
רגע בולט בלילה הראשון היה החזרה של פאט מקאפי, שהתאבק לראשונה מאז סאמרסלאם 2022 וניצח את המיז.
בקרב המרכזי של הלילה השני, רומן ריינס ניצח את קודי רודס ושמר על אליפות ה-WWE האוניברסלית הבלתי מעורערת.
ניצחון זה הפך את ריינס למתאבק השני בהיסטוריה אחרי האלק הוגאן אשר נכנס לשלושה אירועי רסלמניה רצופים כאלוף העולם במהלך אותה תקופת כהונה, כשבנוסף זה הפך אותו למתאבק היחיד בהיסטוריה שהגן על אליפות עולם בכל אחד מאותם אירועי רסלמניה.
עוד ברשימת הקרבות, אדג' ניצח את "הדימון" פין באלור בקרב גיהנום בכלוב, גונתר ניצח את שיימוס ודרו מקינטייר בקרב משולש ושמר על האליפות הבין-יבשתית, ובקרב שפתח את הלילה השני, ברוק לסנר ניצח את אומוס.
רגעים בולטים בלילה השני היו החזרה של שיין מקמהן, שהתאבק לראשונה מאז רויאל ראמבל 2022 והבכורה של סנופ דוג בזירה, שניצח את המיז בקרב מאולתר.
האירוע רסלמניה 40 התקיים ב-6 וב-7 באפריל 2024 באצטדיון לינקולן פייננשל פילד שבפילדלפיה, פנסילבניה.
בלילה הראשון של האירוע נכחו 72,543 צופים, בעוד שבלילה השני נכחו 72,755. ביחד, נכחו 145,298 צופים באירוע.
האירוע רסלמניה 41 התקיים ב-19 וב-20 באפריל 2025 באצטדיון אליג'אנט שבפרדייז, נבדה.
בלילה הראשון של האירוע נכחו 57,037 צופים, בעוד שבלילה השני נכחו 60,343. ביחד, נכחו 117,380 צופים באירוע.
ארבעה עשר קרבות התנהלו באירוע, כשהם חולקו בצורה שווה על פני שני הלילות.
בקרב המרכזי של הלילה הראשון, סת' רולינס ניצח CM פאנק ורומן ריינס בקרב משולש, שבו פול היימן בגד הן בפאנק והן בריינס על מנת לחבור לשורות רולינס.
עוד ברשימת הקרבות, ג'ייקוב פאטו ניצח את LA נייט וזכה באליפות ארצות הברית, טיפאני סטרטון ניצחה את שארלוט פלייר ושמרה על אליפות הנשים של ה-WWE, כשבקרב הפותח, ג'יי אוסו ניצח את גונתר וזכה באליפות העולם במשקל כבד של ה-WWE.
בקרב המרכזי של הלילה השני, ג'ון סינה ניצח את קודי רודס וזכה באליפות ה-WWE הבלתי מעורערת, זכייה 17 במספר אשר קבעה שיא חדש בזכיות באליפויות העולם של הארגון.
עוד ברשימת הקרבות, דומיניק מיסטריו ניצח את ברון ברייקר, פין באלור ופנטה בקרב מרובע וזכה באליפות הבין-יבשתית, דרו מקינטייר ניצח את דמיאן פריסט בקרב רחוב "עיר החטאים", כשבקרב הפותח, איאו סקיי ניצחה את ביאנקה בלאייר ואת ריאה ריפלי בקרב משולש ושמרה על אליפות הנשים העולמית.
רצף הניצחונות של אנדרטייקר ברסלמניה
המתאבק אנדרטייקר הוא המתאבק בעל מספר הניצחונות הגבוה ביותר ברסלמניה.
הוא ניצח ב-21 קרבות (פספס את רסלמניה 10 ורסלמניה 17 בעקבות פציעה) וברסלמניה 30 הוא הפסיד לראשונה מתחילת רצף הניצחונות ברסלמניה לברוק לסנר.
בין המתאבקים שניצח אנדרטייקר ברסלמניה במהלך הרצף הם ג'ייק "הנחש" רוברטס, ג'ימי "סופרפליי" סנוקה, דיזל, קיין, טריפל H, ריק פלייר, רנדי אורטון, בטיסטה, אדג', שון מייקלס וסי.
הרצף נשבר ב-1–21 ברסלמניה 30, כשברוק לסנר ביצע על אנדרטייקר 3 פעמים את מהלך הסיום שלו, ה-F5, והצמיד אותו לספירת שלוש.
ברסלמניה 31, חזר אנדרטייקר למסלול הניצחונות שלו, כאשר ניצח את בריי וויאט.
ברסלמניה 33, אנדרטייקר נוצח פעם נוספת, הפעם על ידי רומן ריינס.
ברסלמניה 34 ניצח את ג'ון סינה בקרב שנמשך בפחות משלוש דקות.
כיום מאזנו ברסלמניה כעת עומד על 25 ניצחונות ושני הפסדים.
לרסס ולהתפלל (במקור באנגלית המונח יוצר חרוז: "Spray and pray") הוא מונח מלגלג על ירי מנשק אוטומטי לעבר אויב בצרורות ארוכים, ללא ניסיון לכוון כל ירייה או צרור יריות.
פעולה זו רווחת במיוחד בקרב אלה שהם חסרי הכשרה מתאימה לירי.
פעולה זו שונה מאש רתק מכיוון שמדובר בירי שמכוון ברישול או שאינו מכוון כלל.
מונח זה אינו חל על ירי אוטומטי המתמקד כראוי או אש רתק אמיתית, שהן פעולות מקובלות עבור לוחם מאומן כראוי.
במלחמת הסבך הרודזי ובמקומות אחרים, המונח לרסס ולהתפלל שימש כדי לתאר ירי בנשק לא מדויק יחסית.
השימוש הגדול באש אוטומטית חל כאשר רובי סער נכנסו לשירות נרחב בצבאות הגדולים, ובייחוד עם תפוצת ה-AK-47 הסובייטי וה-M-16 האמריקאי, שהיו מסוגלים הן לירי בבודדות (חצי-אוטומטי) והן לירי אוטומטי מלא, באמצעות נצרה בוררת.
קולונל ג'ק לואיס, חייל ותיק בדימוס בחיל הנחתים האמריקני ששירת במלחמת העולם השנייה, מלחמת קוריאה, מלחמת וייטנאם ולאחר מכן שימש כעורך המגזין "Gun World" נפגש עם פול אקס קלי, מפקד חיל הנחתים.
לואיס אמר למפקד כי התוצאה של הקידמה ברובה ה-M16 הייתה ש"ארצות הברית הייתה אמורה להיות ידועה כאומה של הקלעים, עכשיו הפכנו לאומה של מרססים".
החסרונות של ירי אוטומטי בלתי מבוקר הן סבירות נמוכה של ממש להכות ביעד האויב, בזבוז כמויות גדולות של תחמושת מכדי הצורך והסיכון המוגבר לפגיעה מאש ידידותית.
שיטות חלופיות להשגת ירי יעיל הן להשתמש ביריות בודדות או בצרורות נשלטים ומכוונים לאחר איתור האויב.
צבאות רבים מחזיקים בכלי-נשק עם שני מצבי ירי: ירי של כדור בודד במצב רגיל ובנוסף אפשרות לירות צרור כדורים (בלחיצה רצופה נורה מספר מוגבל של כדורים) או אפילו מצב אוטומטי מלא שבו הנשק מתפקד כמקלע (רובה M16, לדוגמה, הוא נשק שבו קיימים שני מצבי ירי).
הצבאות השונים מחזיקים בכלי-נשק כאלה, הנקראים רובי סער, כדי לעודד חיילים להשתמש בטכניקות אש יעילה כאשר ישנה אפשרות כזו.
המונח "לרסס ולהתפלל" יכול להתייחס גם למי שעומד מאחורי מחסה ויורה בנשק שלו בלי להסתכל לכיוון היעד שלו, בדרך כלל מתוך פחד להיחשף.
אלו שעושים זאת "מרססים" תחמושת ו"מתפללים" שהקליעים יפגעו באויב שלהם.
טכניקה זו ידועה גם בשם "ירי עיוור".
המונח משמש גם כדי לתאר את השימוש האופייני בנשק אוטומטי בסרטים ותוכניות טלוויזיה, שבהם הדמויות מבזבזות כמויות עצומות של תחמושת בירי בכיוון הכללי של המטרות שלהם, מבלי באמת לפגוע באיש.
המונח מוצג במשחקי וידאו המציגים כלי נשק אוטומטיים, בדרך כלל במשחקי יריות בגוף ראשון (כדוגמת DOOM), בו השחקנים יורים בעיניים עצומות בתקווה לפגוע במטרה.
עבור גיימרים קיים מונח דומה בשם "spamming".
פעולת לרסס ולהתפלל נפוצה במשחק קאונטר סטרייק ובמשחק ההמשך שלו.
המונח שימש את אסטרטג משרד ההגנה האמריקני, תומאס ניקולס, כדי לתאר השקת מודל מוקדם של משגר טילים בליסטיים מצוללות.
ההשקה נעשתה מוקדם מדי כך שאי אפשר היה לכוון את הטילים כראוי עקב קשיים בקביעת המיקום המדויק של הצוללת המשגרת.
המונח שימש גם בתעופה במצב שבו מטוסי האויב היו רחוקים מכדי לכוון אליהם לנקודות ספציפיות במדויק (כמו המנועים או תא הטייס) והירי נועד יותר להסיח את מטוס האויב מהמטוס הידידותי מאשר לגרום נזק למטוס האויב.
מונח זה קשור לעקרון קליעת הרעים (הידוע גם בשם אפקט Stormtrooper), הקובע שבסרטי פעולה האויבים מחטיאים לעיתים קרובות וכמעט שלא פוגעים בדמויות הראשיות (אלא אם הפגיעה תקדם את העלילה).
שלא כמו בפעולת לרסס ולהתפלל, האויבים הם חיילים מאומנים שמכוונים כשהם יורים ובכל זאת מחטיאים אלפי יריות באופן עקבי.
המונח עשוי לשמש גם לתיאור גישה תקשורתית, שבה המוני מיילים, שידורים או עלונים מפוזרים בכל מקום בתקווה שכל אחד בקהל היעד יקבל את ההודעה.
מונח צבאי נוסף בשימוש דומה הוא "מיקוש פזיר".
חברת וולט דיסני מדברת על כמה ארגונים שמשתמשים ב"לרסס ולהתפלל" בגישה שלהם כלפי אימון.
החברות הללו "מרססות" הכשרה ו"מתפללות" שזה יעבוד.
המונח משמש לעיתים בקהילת הצילום כדי לתאר מצב שבו מצלמים תצלומים רבים של נשוא הצילום, ומתפללים שאחד מהם יהיה תמונה טובה.
ספורט קלוב רסיפה (במקור: Sport Club do Recife) הוא מועדון ספורט וקבוצת כדורגל מהעיר רסיפה שבמדינת פרנמבוקו, ברזיל.
קבוצת ספורט היא אחת קבוצות הכדורגל הגדולות במדינת פרנמבוקו, לצד נאוטיקו, סנטה קרוז ואמריקה רסיפה.
לספורט המספר הרב ביותר של זכיות באליפות פרנמבוקו (39) והיא הקבוצה היחידה באזורי הצפון והצפון-מזרח של ברזיל אשר זכתה בגביע הברזילאי (2008).
היא גם אחת משתי הקבוצות היחידות (לצד באהיה) מהאזורים הללו אשר זכתה בליגת העל הברזילאית.
זכייתה של ספורט בליגת העל ב-1987 הייתה שנויה במחלוקת בגלל משבר הקופה אוניאו, בו פלמנגו ואינטרנסיונל סירבו לשחק בטורניר הגמר כפי שדרשה קונפדרציית הכדורגל הברזילאית.
בשנת 2012 החליטה הקונפדרציה לחלק את תואר אלופת 1987 בין ספורט ופלמנגו.
אליפות פרנמבוקו - מקום ראשון 39 פעמים.
רֶסֶן (במקדונית: Ресен) היא עיר בדרום מערב מקדוניה הצפונית בשטח האזור הסטטיסטי פלאגוניה, השוכנת בגובה של 885 מטרים מעל פני הים וסמוכה לאגם פרספה.
היישוב נוסד בראשית המאה ה-11, עת נשלט האזור על ידי האימפריה הבולגרית הראשונה.
לאחר קרב בלאסיצה במסגרתו הביס צבא האימפריה הביזנטית בהנהגת הקיסר בסיליוס השני את הצבא הבולגרי בהנהגת הצאר סמואיל הראשון, נשבו אלפי חיילים בולגרים על ידי הביזנטים.
הביזנטים עקרו את עינו האחת של כל שבוי כדי להטיל מורא על הבולגרים.
מקצת מהחיילים הנכים התיישבו לאחר שחרורם מהשבי באזור העיר המודרנית והקימו ישוב אותו כינו הביזנטים: Asamati שמשמעו "היישוב של בעלי העין האחת".
במהלך המאה ה-14 נכבש המקום על ידי האימפריה העות'מאנית.
לאחר מלחמת הבלקן השנייה הועבר היישוב לחזקת
באפריל 1941, לאחר כיבוש ממלכת יוגוסלביה על ידי גרמניה הנאצית הייתה העיר אזור גבול בין השטח שנמסר לחזקת האיטלקים ובין השטח שנמסר לחזרת הבולגרים.
ב-11 בספטמבר 1944 שוחררה העיר על ידי הפרטיזנים של טיטו ונכללה בשטח יוגוסלביה.
ב-1991, עם הקמת מקדוניה נכללה רסן בשטחה.
מנתוני מפקד האוכלוסין שנערך ב-2002 עולה, כי מבחינת התמהיל האתני 73.5 אחוזים מהתושבים היו מקדונים, 15.7 אחוזים היו טורקים, 3.7 אחוזים אלבנים והשאר בני מיעוטים שונים.